钦定古今图书集成/理学汇编/学行典/第173卷 > 朱得之
## 钦定古今图书集成/理学汇编/学行典/第173卷 > 朱得之

按《靖江县志》：“朱得之，字本思，以贡得桐庐县丞，寻挂
冠归。少负大志，习制义，自出理解，不袭训诂尘诠，心
契阳明先生良知之说，遂往受学。时阳明门多高足
得之，日与讲论剖析，所得渐真。阳明尝称其入道最
勇。其学体虚静，宗自然，自起居食息，一言一动，皆以
真心检点其闲，虽幽独无少懈。其教人以立志为先”，
诲子弟有法程。尝修邑志，著有《正蒙通义》《老庄列三
子通义》《杜律阐义》《四书诗经》《忠告心经注》、“《宵炼匣》《参
元三语》”诸书行世。祀毘陵先贤祠。